ዛሬ ላለው ልዕልና የ27 ዓመት የወያኔ ሃርነት ትግራይ እና ቤተሰቦቹ ገዢነት፤ ዝመና፤ መቀናጣት ሐገር በመኖሯ ነው። ለዚህ ያበቃው የዚህ ሰንድቅዓላማ ውለታ ነው። ሌላ ሰብሳቢ ቴሌቪዢን አልነበረም። ፌስ ቡክ አይደለም ኢትዮጵያን ከጠላት ጠብቆ፤ ማንነት ያለን ኩሩ ህዝብ ያደረገን። የኢትዮጵያ ብሄራዊ ሰንድቅዓላማ አረንጓዴ ቢጫ ቀዩ ልሙጡ ነው ብሄራዊ ቀናችን ነፃነታችን ያወጀው። ዛሬ ትልቁ ጠላት ይሄ ነው። „ባጎረስኩ እጄን ተነከስኩ“ ሆኖ … አሁን ይህን ብሄራዊ ሰንደቅዓላማን ጠላት አድርጎ የሚያደረገው ወከባ በፍጹም ትውልዱን አያበረክትም። የዘመኑ የሚመስላቸው ሁሉ አዳኛቸው ብሄራዊ ስንደቅዓላማቸው ብቻ ነው። አዳኝን ማሰር ክርስቶስን የማሰር ያህል ነው። ዓደዋ ባዕል የ2010 ሲከበር ብዙ ቦታ ተዋናዮች ብሄራዊ ሰንደቃቸውን ለብሰው ነበር፤ ነገር ግን እነሱ ምንም አልሆኑም። ዛሬ ዓይናቸውን ይዘው የወጡት ከሰውነት ተራ ርግፍ ብለው ከእሥር የተለቀቁት ሌላ ተጨማሪ አባልተኞችን ጨምረው እንደገና ካቴና እዬበላቸው ነው። ስለምን የዓድዋ ባዕል እንደዛ በብሄራዊ ሰንደቅ አሸብርቆ ተከበረ? መልስ አለው የወያኔ ሃርነት ትግራይ? ሱማሌ ኢትዮጵያን ተቆጣጥራ ቢሆን ኖሮ ዛሬ እንዲህ እስከ ዘር ማንዘር መዘመን ይኖር ነበርን? ያ ሰንደቅዓመላማ እኮ ነው ለዚህ ሁሉ ክብር እና ልዕልና ያበቃው። ቀለም እንዴት ይጠላል? ቀለም ብቻ እኮ ነው ያለው። ቀለሙ ደግሞ እንኳንስ ለኢትዮጵያ አፍሪካን የፈጠረ ነው፤ ያዳነም ነው … አለማስተዋል።